
МИНИСТЕРСТВО НА ЗЕМЕДЕЛИЕТО И ХРАНИТЕ

ИЗПЪЛНИТЕЛНА АГЕНЦИЯ ПО ГОРИТЕ

РЕГИОНАЛНА ДИРЕКЦИЯ ПО ГОРИТЕ – БЕРКОВИЦА

гр. Берковица, ул.  “Митрополит Кирил”  № 13, тел. 0953/80300, факс 0953/80301, e-mail: rugberkovitca@iag.bg
КПППИГТ – 6
20.07.2026 г.
Комисия в Регионална дирекция по горите – Берковица, назначена със Заповед № 49-157/04.06.2026 г. на Министъра на земеделието и храните, във връзка с чл. 74, ал. 2, т. 1, ал. 3, чл. 77, ал. 2 и ал. 3 от Закона за горите
Протокол № 6 

20.07.2026 г.

РЕШЕНИЕ № 6 от 20 юли 2026 година
ЗА ПРОМЯНА ПРЕДНАЗНАЧЕНИЕТО НА ПОЗЕМЛЕН ИМОТ В ГОРСКА ТЕРИТОРИЯ – СОБСТВЕНОСТ НА ЮРИДИЧЕСКО ЛИЦЕ

На основание чл. 73, ал. 1, т. 4 „б“, чл. 77, ал. 1, ал. 2 и ал. 3, чл. 78, ал. 1, ал. 2, ал. 3 и ал. 5, чл. 80, ал. 1 и ал. 2 от Закона за горите (ЗГ) (обн. ДВ, бр. 19 от 08.03.2011 г.) и постъпило в Регионална дирекция по горите – Берковица заявление по образец с вх. № РДГ01-00865/02.02.2026 г. за промяна на предназначението на поземлен имот в горска територия от юридическо лице,

с инвестиционно предложение: създаване или разширяване на отделен урегулиран поземлен имот „За обществено обслужване“


и местоположение: поземлен имот в горска територия – собственост на юридическо лице, а именно:

- поземлен имот с идентификатор 03928.119.16, землище гр. Берковица,                             общ. Берковица, обл. Монтана, по скица № 15-3145553-25.11.2025 г., с площ от 3,321 дка (три декара триста двадесет и един кв.м.) в местността „КАЛЕТО“, с номер по предходен план: 119003, с предишен идентификатор: 03928.119.7, 03928.119.8, 03928.119.11 и 03928.119.12, при граници и съседи: № 03928.119.13 и 03928.119.17; сгради, които попадат върху имота: Сграда 03928.119.16.1: застроена площ 171 кв.м., брой етажи 2, предназначение: Сграда за обществено хранене, съгласно скица, издадена от АГКК –                        гр. София. Поземленият имот № 03928.119.16, ведно със сграда с № 03928.119.16.1 са собственост на заявителя, съгласно Нотариален акт № 37, том 3, рег. № 879, дело 369 от 31.07.2017 г., издаден от Служба по вписванията – Берковица. Имотът, ведно със прилежащата сграда, попадат в отдел 106, подотдел „5“ по Горскостопански план от 2019 г. на Териториално поделение „Държавно горско стопанство Берковица“ в района на дейност на „Северозападно държавно предприятие“ ДП – гр. Враца.
КОМИСИЯТА РЕШИ:


1. ПРОМЕНЯ СЕ ПРЕДНАЗНАЧЕНИЕТО на поземлен имот в горска територия с идентификатор 03928.119.16, в землището на гр. Берковица, общ. Берковица,                              обл. Монтана, с площ от 3,321 дка (три декара триста двадесет и един кв.м) в местността „КАЛЕТО“, с номер по предходен план: 119003, при граници и съседи: № 03928.119.119.13 и 03928.119.17, съгласно скица, издадена от АГКК – гр. София. 


Имотът, ведно със прилежащата сграда, остават собственост на заявителя, съгласно Нотариален акт № 37, том 3, рег. № 879, дело 369 от 31.07.2017 г., издаден от Служба по вписванията – Берковица. Имотът попада в отдел 106, подотдел „5“ по Горскостопански план от 2019 г. на Териториално поделение „Държавно горско стопанство Берковица“ в района на дейност на „Северозападно държавно предприятие“ ДП – гр. Враца.

2. На основание чл. 78, ал. 1 и ал. 2 от Закона за горите, заявителят в тримесечен срок от датата на съобщаване на настоящото решение да заплати цена за промяна на предназначението на поземления имот в горска територия, в размер на 6225,00 евро (шест хиляди двеста двадесет и пет евро и 00 евроцента), вносима по банковата сметка на Министерство на земеделието и храните: БНБ – ЦУ София, IBAN: BG97 BNBG 9661 3000 1500 01. Цената за промяна на предназначението е определена с доклад за оценка на имот, изготвен по реда на Наредба за оценка на поземлени имоти в горски територии, приета с ПМС №236/03.08.2011 г., обн. в ДВ бр. 63 от 16.08.2011 г., изм. и доп. ДВ бр. 99 от 14.12.2012 г., изм. и доп. ДВ бр. 34 от 03.05.2016. г., и действащата нормативна уредба, от правоспособен независим оценител, притежаващ Сертификат за оценителска правоспособност за оценка на поземлени имоти в горски територии, издаден от Камарата на независимите оценители в България, както следва:

2.1. Доклад за оценка от 19.01.2026 г., на поземлен имот в горска територия с идентификатор 03928.119.16, в землището на гр. Берковица, общ. Берковица, обл. Монтана, с определена цена за промяна на предназначението му в размер на 6225,00 евро (шест хиляди двеста двадесет и пет евро и 00 евроцента);


На основание чл. 40 от Наредба за оценка на поземлени имоти в горски територии, докладът за оценка е възложен за проверка на независим оценител, с възлагателно писмо с рег. индекс РДГ01-03284/24.04.2026 г. Оценката е изготвена коректно, съгласно становище на независимия оценител, постъпило в РДГ – Берковица с рег. индекс РДГ01-04120/22.05.2026 г.
3. Дървесината от поземлени имоти в горски територии, чието предназначение е променено, е на собственика на съответния имот.

Добивът и разпореждането с дървесината от поземлени имоти в горски територии, чието предназначение е променено, се организират от собственика по реда на Закона за горите, за негова сметка.


Разрешава се сеч на дървета само в площта с променено предназначение по реда на Закона за горите и подзаконовите нормативни актове за неговото прилагане, след заплащане на дължимата сума по т. 2 от настоящото решение.

4. Цената за промяна на предназначението, съгласно чл. 78, ал. 2 от Закона за горите, да се заплати в тримесечен срок от съобщаването на акта за промяна на предназначението.

5. Решението на комисията не отменя задълженията на инвеститора по Закона за опазване на околната среда и Закона за биологичното разнообразие. Решението на комисията не е обвързано с решението на компетентния орган по околна среда по реда на Глава шеста от Закона за опазване на околната среда и чл. 31 от Закона за биологичното разнообразие.
МОТИВИ:


На основание чл. 73, ал. 1, т. 4, буква „б“ от Закона за горите промяна на предназначението на поземлени имоти в горски територии се допуска за създаване или разширяване на отделни урегулирани поземлени имоти, за които има влязъл в сила общ устройствен план на общината.

В Регионална дирекция по горите – Берковица с входящ № РДГ01-00865-02.02.2026 г. е постъпило заявление по образец от юридическото лице за промяна на предназначението на поземлен имот в горска територия – частна собственост, с идентификатор 03928.119.16,                 гр. Берковица, община Берковица, област Монтана, до председателя на комисията по чл. 74, ал. 2, т. 1 от Закона за горите.

Постъпилото заявление е придружено с документите по чл. 77, ал. 1, т. 1-5 от Закона за горите, издадени по съответния ред и намиращи се в срок на валидност, както следва:

1. Скица № 15-3145553-25.11.2025 г. на имот с идентификатор 03928.119.16, издадена от Агенция по геодезия, картография и кадастър – гр. София. 

2. Представен е Нотариален акт № 37, том 3, рег. № 879, дело 369 от 31.07.2017 г., издаден от Служба по вписванията – Берковица, за поземлен имот с идентификатор 03928.119.16 в землището на гр. Берковица, с площ 3321 кв.м, ведно с построената в този имот сграда с идентификатор 03928.119.16.1 в землището на гр. Берковица, със застроена площ от 171 кв.м, брой етажи: 2 (два), с предназначение: сграда за обществено хранене, ведно с всички останали подобрения и приращения в тях.
3. Представено е заверено копие на удостоверение с изх. № УОСТ 63-00-43(2)/25.10.2023 г. на Община Берковица, че поземлен имот с идентификатор 03928.119.16 по КК и КР на гр. Берковица, община Берковица, област Монтана попада в устройствена зона, допускаща промяна на предназначението спрямо Общия устройствен план на община Берковица, а именно, че попада в устройствена зона „Обществено-обслужващи дейности“.
4. Представен е Подробен устройствен план – План за застрояване, изготвен от инвеститора, в съответствие с изискванията на Закона за устройство на територията (ЗУТ), одобрен със Заповед № РД-15-526/15.09.2025 г. на кмета на Община Берковица, и констативен протокол от 30.09.2025 г., че заповедта не е обжалвана и е влязла в сила.
5. Представен е Доклад за оценка на поземлен имот в горска територия, изготвен от правоспособен независим оценител на 19.01.2026 г. по реда на Наредба за оценка на поземлени имоти в горски територии, приета с ПМС №236/03.08.2011 г., обн. в ДВ бр. 63 от 16.08.2011 г., изм. и доп. ДВ бр. 99 от 14.12.2012 г., изм. и доп. ДВ бр. 34 от 03.05.2016. г., и действащата нормативна уредба.

6. Становище с рег. № РДГ01-04120/22.05.2026 г. на независим оценител, че оценката е коректно изготвена.
7. Представено е Решение по МО 46-ЕО/2024 г. от 13.09.2024 г. на Регионална инспекция по околната среда и водите гр. Монтана за преценяване на необходимостта от извършване на екологична оценка. С Писмо с рег. № 24-00-74-1/23.06.2026 г. на Регионална инспекция по околната среда и водите гр. Монтана е удостоверено, че Решение МО 46-ЕО/2024 г. от 13.09.2024 г. не е обжалвано, че същото е влязло в сила на 25.10.2024 г. и не е загубило правното си действие.
8. Представен е и документ за платена такса за разглеждане на заявления за промяна на предназначението на поземлени имоти в горски територии, съгласно чл. 1, т. 27 от „Тарифа за таксите, които се събират в системата на Изпълнителна агенция по горите по Закона за горите и по Закона за държавните такси“ (обн. ДВ, бр. 74 от 2025 г., приета с ПМС № 177 от 03.09.2025 г.).
9. Представено е заверено копие на нотариално заверено пълномощно с рег. № 5763/23.06.2025 г., издадено от помощник-нотариус Станимир Иванов, нотариус в Районен съд – София с рег. № 526 на Нотариалната камара.
10. Съгласно становище с изх. № СГ-06/06.02.2026 г. на директора на Териториално поделение „Държавно горско стопанство Берковица“ засегнатият имот е частна собственост. Имотът не е обект на друга процедура по Закона за горите – няма други заявители и не е отдаден под наем или аренда за временно ползване. Площта на имота не попада в защитени територии по ЗЗТ или защитени зони от екологичната мрежа Натура 2000 по ЗБР. 

Във връзка с разпоредбите на чл. 73, ал. 2 от Закона за горите от Териториално поделение „Държавно горско стопанство Берковица“ е извършена проверка на имот с идентификатор 03928.119.16 и е установено, че същият не е опожаряван в последните 20 години и не попада в хипотезата на чл. 73, ал. 2 от Закона за горите.

Настоящото решение да се публикува на интернет страницата на Изпълнителната агенция по горите и на Регионална дирекция по горите – Берковица при спазване на Закона за защита на личните данни и да се съобщи на заявителя по реда на Административнопроцесуалния кодекс.

Настоящото решение може да се обжалва в 14-дневен срок от съобщаването му по реда на Административнопроцесуалния кодекс. Жалбата се подава чрез комисията по чл. 74, ал. 2, т. 1 от Закона за горите в РДГ – Берковица до Административен съд – Монтана.  

ЗАМ.-ПРЕДСЕДАТЕЛ НА КОМИСИЯТА:  /п/
ИНЖ. И. НИКОЛОВ
СЕКРЕТАР НА КОМИСИЯТА:   /п/
ИНЖ. Е. АПОСТОЛОВА
